સામાન્યપણે પોતાના મનની વાત કરવાના અને બીજાના મનની વાત ધરાર નહીં સાંભળવાના મૂડમાં રહેતા વડા પ્રધાને દેખીતું જૂઠાણું બોલીને પોતાની સરકારને CAA-NRC વિવાદથી દૂર લઈ જવાનો પ્રયાસ કર્યો.

ત્યાર પછી તો જાહેરમાં આ મામલાના મુખ્ય સૂત્રધાર અમિત શાહે પણ પોતાની અગાઉની વાતમાંથી હાથ ઊંચા કરી દીધા છે.

પરંતુ અસરો ફક્ત ટોચની નેતાગીરીના શરમજનક 'યૂ ટર્ન' પૂરતી મર્યાદિત નથી. જમીની સ્તરે, સડકો પર, વિરોધપ્રદર્શનકારીઓને જવાબ તરીકે CAAનું સમર્થન કરતી રેલીને પ્રદર્શનો યોજવામાં આવ્યાં છે. 

એવો એક કાર્યક્રમ મંગળવારની સાંજે ગાંધી આશ્રમ, સાબરમતીની બહાર પણ હતો.

આખા રસ્તે 'નાગરિક સમિતિ, અમદાવાદ'ના નેજા હેઠળ CAAને ટેકાની જાહેરાત કરતાં કામચલાઉ હોર્ડિંગ ઊભાં થઈ ગયાં હતાં.

ગુજરાતમાં નરેન્દ્ર મોદી મુખ્ય મંત્રી હતા ત્યારનો આ રિવાજ પ્રચલિત છે. 

દેખીતી રીતે સરકારની સંડોવણી ન લાગે, એટલા પૂરતું 'નાગરિક સમિતિ' જેવું કોઈ નામ આયોજક તરીકે રાખી દેવાનું. એટલે ટેકનિકલ દૃષ્ટિએ તે રાજ્ય સરકાર દ્વારા પ્રાયોજિત ન લાગે.

ગાંધી આશ્રમની બહાર લાગેલાં કેટલાંક હોર્ડિંગમાં ગાંધીજીની મોટી તસવીર સાથે એવો દાવો કરવામાં આવ્યો હતો કે 'નાગરિક (સંશોધન) અધિનિયમ, 2019 (CAA) કાયદો અમલમાં લાવી ગાંધીજીના વચનને સાકાર કરી તેમને સાચા અર્થમાં શ્રદ્ધાંજલિ આપી છે.'

ભાજપે ગાંધીજીના મોઢે વાત મૂકી

વાસ્તવમાં, વડાપ્રધાને અને ભાજપે પોતાનો રાજકીય સ્વાર્થ સાધવા ખાતર ગાંધીજીના મોઢે એવી વાત મૂકી, જે તેમણે કદી કહી જ નથી.

ગાંધીજી બધાને આવકારવાની વાત જરૂર કરે,પણ તે કદી એવું કહે કે 'ગેરકાયદે વસતા લોકોમાંથી હિંદુ-શીખોને નાગરિક બનાવી દેજો ને મુસલમાનોને બાકાત રાખજો?' તેમણે એવું નથી જ કહ્યું. 

છતાં આવા કોમવાદી અર્થ ધરાવતા નિર્ણયને ગાંધીજીનું સ્વપ્ન ગણાવવો અને એ સાકાર કરીને ગાંધીજીને અંજલિ આપવાનો દાવો કરવો, એ ગાંધીજીની પ્રતિમાને ગોડસેનાં કપડાં પહેરાવવા જેવી કે ગાંધીજીના ચહેરા પર  સાવરકરનો મેકઅપ કરવા જેવી વાત છે. 

પરંતુ આંદોલનની ગરમી અને સરકારની જૂઠાણાંગ્રસ્ત પ્રતિક્રિયાથી ઉપર ઊઠીને વિચારવાનો મુદ્દો એ છે કે સત્તાધારી પક્ષ ભાજપને, ગુજરાતમાં કદાચ પહેલી વાર કે બહુ વખત પછી, કશાકના વિરોધમાં નહીં, પણ પોતાના બચાવમાં સડક પર ઊતરવું પડ્યું.

વિરોધપ્રદર્શન કરનારને બદનામ કરવાના, તેમની હિંસાને એકમાત્ર સચ્ચાઈ ગણાવીને, વિરોધને નકરા તોફાનમાં ખતવી કાઢવાના બધા પ્રયાસ પણ પૂરતા ન નીવડ્યા. 

ભાજપના પગ તળે રેલો

રાજ્ય... \n\nમને ઉપરના લેખ માટે સારું શીર્ષક આપો.
'ગાંધીજીના મોઢે ખોટી વાત મૂકી ભાજપે CAAનો બચાવ કર્યો'